**Høring: Helse- og omsorgsplan Bamble kommune**

**Utvikling og dimensjonering av helse- og omsorgstjenestene**

Plan for utvikling og dimensjonering av helse- og omsorgstjenestene er en av tre delplaner i en helhetlig helse- og omsorgsplan for Bamble kommune. Planen må også ses i sammenheng med kommunens øvrige planverk.

Planen er en viktig del av kommunens framtidige helhetlige planlegging, og gir oversikt over helse- og omsorgstjenestens behov, muligheter, utviklings- og utfordringsområder, og hvilken retning helse- og omsorgstjenesten bør ha. Planen skal gi Bamble kommunestyre et godt grunnlag for prioriteringer innenfor framtidens helse- og omsorgstjenester.

Bamble kommune står overfor en betydelig endret demografisk utvikling. Antall 80-89 åringer dobles de neste 10 årene. Antall 90+ åringer øker med 30% i samme periode. Parallelt reduseres barn, unge og voksne. Dette gir kommunen store utfordringer med å dimensjonere tjenestene til hele befolkningen.

Med bakgrunn i framtidige utfordringer og utviklingstrekk har enheten definert følgende strategier for å utvikle en framtidsrettet og effektiv helse- og omsorgstjeneste:

* Avklare forventninger til tjenesten
* Styrket brukermedvirkning
* Effektiv bruk av ressurser
* Styrket fokus på forebygging, habilitering og rehabilitering
* Dempe brukernes behov for kostnadskrevende tjenester
* Rett kompetanse og bemanning
* Utbygging av døgnbemannede boliger og institusjon

Planen sendes relevante organisasjoner til høring. Innspill og synspunkter sendes

postmottak@bamble.kommune.no

Bamble kommune

Kommunalsjef helse og omsorg

Postboks 80

3993 Langesund

Høringsfrist fredag 22. juli 2018

Vennlig hilsen

Birgit Sannes

Kommunalsjef helse og omsorg